Gzira United idawru telfa f'rebħa Minn Cristian Muscat – ritratt: Christine Borg Gzira United …………….2 Gzira United qabżu waħedhom fil-quċċata tal-klassifika b'rebħa diffiċli fuq Zejtun Corinthians bl-iskor ta' 2-1, li iżda ġiet imtappna bit-tkeċċija ta' żewġ players. Kien biss fid-19-il minuta li waslet l-ewwel azzjoni denja ta' nota meta l-free-kick tal-attakkant ta' Gzira, Jefferson De Assis, għadda ftit barra. Iżda fis-26 minuta kienu l-Corinthians li fetħu l-iskor meta José Junior Fernandes xeħet cross mix-xellug lejn KEMAR REID li permezz ta' daqqa ta' ras mill-viċin tefa' l-ballun f'lasti vojta hekk kif il-goalkeeper, Anthony Curmi, inqabad barra minn postu fit-tentattiv li jinterċetta l-ballun. Fit-38 minuta, il-Maroons wieġbu minn free-kick ta' Hamed Kone li ġie salvat mingħajr wisq diffikultá mill- goalkeeper, Chris Cassar. Huma komplew fuq l-offensiva u eżatt qabel tmiem l-ewwel taqsima xutt ta' Jefferson De Assis minn pożizzjoni angolata ħabat man-naħa ta' barra tax-xibka. Fil-ftuħ tat-tieni taqsima, il-Gżirjani ħarġu fuq l-offenisva fit-tenattiv li jik­sbu l-goal tad-draw u fid-49 minuta, free-kick ta' Jackson Mendoza ġie salvat bi bravura minn Cassar. Fit-52 minuta, il-Maroons kisbu d-draw b'daqqa ta' ras ta' AMADOU SAMB minn taħt il-lasti wara azzjoni ta' corner. Fit-73 minuta, iż-Żwieten resqu viċin meta minn azzjoni ta' free-kick, id-daqqa ta' ras ta' Lucas Gama Moreira stampat mal-mimduda. Fit-83 minuta, Gzira spiċ­ċaw jilagħbu bi player inqas meta tkeċċa Jackson Mendoza għal karta ħamra diretta. Imma ħames minuti wara, marru fil-vantaġġ meta JEFFERSON DE ASSIS skorja b'xutt bid-dawra minn tarf il-kaxxa. Iżda fid-90 minuta, il-Maroons tkeċċielhom ukoll Omar Elouni biex din ir-rebħa spiċċat fuq nota negattiva. TKEĊĊEW: J. Mendoza 83, O. Elouni 90 (GU)